CELEX: 52012PC0141
Language: lt
Date: 2012-03-28
Title: Pasiūlymas TARYBOS DIREKTYVA  kuria iš dalies keičiamas Europos Parlamento ir Tarybos direktyvos 94/62/EB dėl pakuočių ir pakuočių atliekų I priedas

|
			
		
		
		52012PC0141
		
			Pasiūlymas TARYBOS DIREKTYVA  kuria iš dalies keičiamas Europos Parlamento ir Tarybos direktyvos 94/62/EB dėl pakuočių ir pakuočių atliekų I priedas /* COM/2012/0141 final - 2012/0070 (NLE) */
			
				
		
		
			
			   	AIŠKINAMASIS MEMORANDUMAS
Direktyvos 94/62/EB dėl
pakuočių ir pakuočių atliekų 3 straipsnio 1 dalyje
pateikiama bendra pakuotės termino apibrėžtis ir išdėstyti
kriterijai, pagal kuriuos nustatoma, kas yra arba nėra pakuotė. Direktyvos
I priede pateikiamas aiškinamųjų šių kriterijų taikymo
pavyzdžių sąrašas. Laikydamasi Direktyvos 94/62/EB 3 straipsnio 1
dalies reikalavimų, Komisija išnagrinėja ir prireikus peržiūri I
priede pateiktą pavydžių, paaiškinančių pakuotės
termino apibrėžtį, sąrašą. Siekiant labiau suderinti
pakuotės termino apibrėžties aiškinimą ES, Direktyvos 94/62/EB I
priedas peržiūrėtas ir į jį įtraukta naujų
aiškinamųjų pavyzdžių, kurie buvo aptarti su valstybėmis
narėmis.
Ši priemonė būtina siekiant tiksliau
apibrėžti tuos atvejus, kai nėra aišku, kas yra pakuotė, o kas
ne. Tikslas – palengvinti pakuotes reglamentuojančių teisės
aktų įgyvendinimą bei vykdymą ir sukurti vienodas
sąlygas ekonominės veiklos vykdytojams visoje ES vidaus rinkoje.
Todėl Komisija direktyvos projektą
pateikė pagal direktyvos 21 straipsnį įsteigtam komitetui
balsuoti. 2011 m. gruodžio 12 d. posėdyje komitetas
nepareiškė nuomonės dėl direktyvos projekto. Atsižvelgiant
į komiteto poziciją, pavyzdys „atskiriamasis lipnių
etikečių popierius“ iš pasiūlymo išbrauktas.
Todėl pagal Sprendimo 1999/468/EB 5a
straipsnyje nustatytą procedūrą Tarybos direktyvos
pasiūlymas pateikiamas Tarybai ir perduodamas Europos Parlamentui.
2012/0070 (NLE)
Pasiūlymas
TARYBOS DIREKTYVA 
kuria iš dalies keičiamas Europos
Parlamento ir Tarybos direktyvos 94/62/EB dėl pakuočių ir
pakuočių atliekų I priedas
(Tekstas svarbus EEE)
EUROPOS SĄJUNGOS TARYBA,
atsižvelgdama į Sutartį dėl
Europos Sąjungos veikimo,
atsižvelgdama į 1994 m. gruodžio
20 d. Europos Parlamento ir Tarybos direktyvą 94/62/EB dėl pakuočių
ir pakuočių atliekų[1],
ypač į jos 3 straipsnio 1 dalį,
atsižvelgdama į Europos Komisijos
pasiūlymą,
kadangi:
(1)       Direktyvos 94/62/EB 3
straipsnio 1 dalyje „pakuotė“ apibrėžiama nustatant tam tikrus
kriterijus. Tos direktyvos I priede išvardyti daiktai yra aiškinamieji tų
kriterijų taikymo pavyzdžiai;
(2)       siekiant užtikrinti
teisinį aiškumą ir vienodą pakuotės termino
apibrėžties aiškinimą, būtina peržiūrėti ir iš dalies
pakeisti aiškinamųjų pavyzdžių sąrašą, kad
būtų tiksliau apibrėžti kiti atvejai, kai nėra aišku, kas
yra pakuotė, o kas ne. Sąrašas peržiūrimas atsižvelgiant į
valstybių narių ir ekonominės veiklos vykdytojų raginimus
geriau įgyvendinti direktyvą ir sukurti vienodas sąlygas vidaus
rinkoje;
(3)       todėl Direktyva 94/62/EB
turėtų būti atitinkamai iš dalies pakeista;
(4)       pagal Direktyvos 94/62/EB 21
straipsnį įsteigtas komitetas nuomonės dėl šioje
direktyvoje numatytų priemonių nepateikė, todėl Komisija
pateikė Tarybai su tomis priemonėmis susijusį pasiūlymą
ir perdavė jį Europos Parlamentui,
PRIĖMĖ ŠIĄ
DIREKTYVĄ:
1 straipsnis
Direktyvos 94/62/EB I priedas keičiamas
šios direktyvos priedo tekstu.
2 straipsnis
1.           Valstybės narės
užtikrina, kad įsigaliotų įstatymai ir kiti teisės aktai,
būtini, kad šios direktyvos būtų laikomasi ne vėliau kaip
nuo 2013 m. rugsėjo 30 d. Jos nedelsdamos pateikia Komisijai
tų teisės aktų nuostatų tekstą.
Valstybės narės, priimdamos tas
nuostatas, daro jose nuorodą į šią direktyvą arba tokia
nuoroda daroma jas oficialiai skelbiant. Nuorodos darymo tvarką nustato
valstybės narės.
2.           Valstybės narės
pateikia Komisijai šios direktyvos taikymo srityje priimtų
nacionalinės teisės aktų pagrindinių nuostatų tekstus.
3 straipsnis
Ši direktyva įsigalioja
dvidešimtąją dieną po jos paskelbimo Europos Sąjungos
oficialiajame leidinyje.
4 straipsnis
Ši direktyva
skirta valstybėms narėms.
Priimta Briuselyje, 
                                                                       Tarybos
vardu
                                                                       Pirmininkas
PRIEDAS
„I
PRIEDAS
3 STRAIPSNIO 1 DALYJE NURODYTIEMS
KRITERIJAMS PAAIŠKINTI SKIRTI PAVYZDŽIAI
i kriterijui paaiškinti skirti pavyzdžiai
Pakuotė
Saldainių dėžutės
Kompaktinės plokštelės dėžutės
plėvelinis apvalkalas
Katalogų ir žurnalų pašto maišeliai (su
žurnalu viduje)
Popierinės kepimo formelės, parduodamos
su pyragaičiu
Ritiniai, vamzdeliai ir cilindrai, apvynioti
lanksčia medžiaga (pvz., plastikine plėvele, aliuminio folija,
popieriumi), išskyrus ritinius, vamzdelius ir cilindrus, kurie skirti naudoti
gamybos įrangoje ir nenaudojami pateikiant produktą kaip pardavimo
vienetą
Tik augalams parduoti ir gabenti, bet ne auginti
skirti gėlių vazonai
Injekcijų tirpalams skirti stikliniai
buteliai
Kompaktinių plokštelių ašinės
dėžutės (parduodamos kartu su kompaktinėmis plokštelėmis,
neskirtos plokštelėms laikyti)
Drabužių pakabos (parduodamos kartu su
drabužiu)
Degtukų dėžutės
Sterilios apsauginės sistemos (produkto
sterilumui išsaugoti reikalingi maišeliai, padėklai ir medžiagos)
Gėrimų kapsulės (pvz., kavos,
kakavos, pieno), kurios panaudotos lieka tuščios
Įvairių rūšių dujoms skirti
daugkartinio naudojimo plieniniai cilindrai, išskyrus gesintuvus
Ne pakuotės
Gėlių vazonai augalams auginti
Įrankių dėžės
Arbatos maišeliai
Sūrių vaškinės dangos
Dešrų apvalkalai
Drabužių pakabos (parduodamos atskirai)
Kavos kapsulės, kavos maišeliai iš folijos ir
kavos pagalvėlės iš filtravimo popieriaus, išmetami kartu su
panaudotu kavos produktu
Spausdintuvų kasetės
Kompaktinių plokštelių,
skaitmeninių vaizdo diskų ir vaizdo kasečių
dėžutės (parduodamos kartu su plokštelėmis, diskais arba
kasetėmis)
Kompaktinių plokštelių ašinės
dėžutės (parduodamos tuščios ir skirtos plokštelėms
laikyti)
Tirpūs ploviklių maišeliai
Kapinių žvakidės (žvakių indeliai)
Mechaninis malūnėlis (įmontuotas
į daugkartinio naudojimo talpyklą, pvz., daugkartinio naudojimo
pipirų malūnėlis)
ii kriterijui paaiškinti skirti pavyzdžiai
Suprojektuota ir skirta užpildyti pardavimo
vietoje pakuotė
Popieriniai arba plastikiniai maišai prekėms
nešti
Vienkartinės lėkštės ir puodeliai
Maistinė plėvelė
Sumuštinių maišeliai
Aliuminio folija
Polimerinė plėvelė skalbykloje
išskalbtiems drabužiams vynioti
Įvairių rūšių dujoms skirti
daugkartinio naudojimo plieniniai cilindrai, išskyrus gesintuvus
Ne pakuotės
Maišiklis
Vienkartiniai stalo įrankiai
Vyniojamasis popierius (parduodamas atskirai)
Popierinės kepimo dėžutės
(parduodamos tuščios)
Popierinės kepimo formelės, parduodamos
be pyragaičio
iii
kriterijui paaiškinti skirti pavyzdžiai
Pakuotė
Etiketės, tiesiogiai prikabintos arba
pritvirtintos prie produkto
Pakuotės dalis
Blakstienų tušo šepetėlis (flakono
dangtelio dalis)
Lipnios etiketės, priklijuotos ant kitos
pakuotės
Sąsagėlės
Plastikinės movos
Dozatorius (ploviklių taros dangtelio dalis)
Mechaninis malūnėlis (įmontuotas
į vienkartinio naudojimo talpyklą, pripildytas produkto, pvz.,
pipirų pripildytas pipirų malūnėlis)
Ne pakuotės
Radijo dažninio
atpažinimo žymenys“
[1]               OL L 365, 1994 12 31, p. 10.